Amokijooks sai selleks korraks läbi. Kuigi asi tundus vahepeal üsna lootusetu, suutsin eesmärgi täita ning piisava arvu turniire siiski ära mängida.  Mis siin siis kokkuvõtteks öelda. Lõpptulemusega pole absoluutselt rahul.  Esimese 400 turniiriga võib enam-vähem rahule jääda. Teine 400 turniirine osa oli aga täielik katastroof. Suurim downswing, mida seni kohanud olen ning jõhkrad suckoudid panid mind ettevõtmise positiivses lõpptulemuses kahtlema. Vahepeal tuli bad beat'e robinal ning kõige hullem jooks oli 50-st turniirist sain rahadesse vaid 16. Lõpptulemuseks saadud 1%-ne ROI jääb alla igasugust arvestust. Seega moodustas teenistusest lõviosa vabastatud boonus.  Mis siis mängu kohta öelda võib. Selle turniiriseeria jooksul  proovisin ka 11 lauda korraga ette võtta. See on aga minu jaoks veel liiga suur pähkel ning vigasid hakkab sisse sadama. 9 lauaga saab veel normaalselt hakkama kuid optimaalne minu jaoks on praegu vist veel 7 lauda korraga. Vahepeal hakkasin liiga light'ilt 4-bettima, kuid õnnneks tuli mõistus üsna kiiresti koju tagasi ning selle lolluse lõpetasin ära. Üsna mitu turniiri läks metsa, kuna arvuti otsustas lolliks minna. Samuti suutsin paaril korral kindlalt rahades olles lollusega hakkama saada ning  väljakukkujale raha kinkida. Need vead olid tingitud just liiga paljuda laudade ette võtmisest.